**Anbefaling vedrørende modregning
Overenskomstmæssige lønstigninger 1. marts 2017**

 **Modregning på normallønsområdet**Overenskomsterne mellem Danske Anlægsgartnere og 3F er normallønsoverenskomster med en i praksis udviklet adgang til modregning i ikke-overenskomstmæssige tillæg, personlige tillæg og lignende.

Tillæg givet for særlige kompetencer og kvalifikationer vil umiddelbart ikke være modregningsbare (uden særlig aftale derom), da kompetencerne også vil være til stede efter en overenskomstmæssig lønstigning.

**Anvendelse af modregning i praksis**Modregning kræver iagttagelse af to regler:

1. Virksomheden skal varsle sig ud af lokalaftaler og kutymer med 3 måneders varsel til udgangen af en måned, dvs. inden udløbet af november 2016 – f.eks. ved anvendelse af følgende tekst:

*”I anledning af overenskomstmæssige lønstigninger pr. 1. marts 2017, opsiges hermed alle hidtil gældende lokale aftaler og kutymer til bortfald den 28. februar 2017. Virksomheden forbeholder sig retten til at anvende modregning fra og med 1. marts 2017.”*

Både medarbejdere og den lokale 3f-afdeling skal varsles.

1. Selve modregningen kan ske på to måder – i begge tilfælde med ikrafttræden 1. marts 2017:
* Forhandling med medarbejderne eller tillidsrepræsentanten, der resulterer i en aftale med den enkelte medarbejder.

*eller*

* Varsling af modregning overfor den enkelte medarbejder med iagttagelse af medarbejderens individuelle opsigelsesvarsel, og med oplysning om konsekvenserne ved accept/manglende accept. Varslingsskrivelse findes på [www.dag.dk](http://www.dag.dk).

Danske Anlægsgartnere anbefaler i øvrigt, at tillidsrepræsentanten eller den lokale afdeling af 3F inddrages i forløbet.

|  |
| --- |
| [Navn] |
| [Adresse] |
| [Adresse] |
| Sted, den [dato]. [måned] [år] |
|  |
| **VARSLING AF ÆNDREDE VILKÅR FOR ANSÆTTELSESFORHOLDET** |
| I anledning af de overenskomstmæssige lønstigninger 1. marts 2017 har virksomheden besluttet, at gøre brug af modregning, således at du ikke vil få lønnen forhøjet med stigningen i den overenskomstmæssige normalløn.Dit [beskrivelse af tillæg] vil blive sat ned med kr. [x,xx], således at dit tillæg i stedet vil udgøre kr. [x,xx] pr. time.  |
| Ovennævnte ændring i dine ansættelsesvilkår varsles med længden af dit opsigelsesvarsel på [længden af opsigelsesvarslet], således at ændringerne træder i kraft fra og med den 1. marts 2017. |
| Din *samlede løn* forbliver således uændret pr. 1. marts 2017.Såfremt du ikke kan acceptere ovenstående ændring i ansættelsesvilkårene, må vi beklageligvis meddele dig, at du kan betragte ansættelsesforholdet som opsagt pr. dags dato med [længden af opsigelsesvarslet] varsel, hvilket vil sige til fratrædelse [indsæt dato, f.eks. 28. februar 2017]. |
| Du anmodes venligst om på vedlagte genpart at bekræfte modtagelsen af dette varslingsbrev og inden for [svarfrist, f.eks. 14 dage] fra dags dato at meddele undertegnede, hvorvidt ovennævnte ændring i ansættelsesvilkårene kan accepteres. |
| Ved accept af at nedsættelsen af dit [beskrivelsen af tillæg] til kr. [x.xx] bliver en del af dine ansættelsesvilkår, udgør dette brev et tillæg til din ansættelseskontrakt. |
|  |
| Med venlig hilsen |
|  |
| *[Virksomhedens navn]* |
|  |
| \_\_\_\_\_\_\_\_\_\_\_\_\_\_\_\_  |
| *[Navn]* |
|  |
|  |
| Modtagelse af ovennævnte bekræftes: |
| Sted og dato: |
|  |
| \_\_\_\_\_\_\_\_\_\_\_\_\_\_\_\_  |
| *[Medarbejderens navn]* |